**1. pôstna nedeľa rok C**

*09.03.2025*



**LITURGICKÝ KALENDÁR**

**16. MAREC:** Nedeľa: 2. pôstna nedeľa rok C.

**ČO NÁS ČAKÁ CEZ TÝŽDEŇ**

**ČAJOVŇA DNES**

Pozývame vás po sv. omši o 9.30 na nedeľnú kávu do čajovne.

**ZBOR MINIMO**

Po sv. omši bude malé stretnutie rodičov detí zboru Minimo.

**PÔSTNA AKTIVITA – TEHLIČKA**

Počas nedeľných sv. omší budeme viac rozprávať o ďalekom Ekvádore. Práve o ňom je totiž každoročná misijná kampaň Tehlička. Viac informácií na webe.

**DUCHOVNÁ OBNOVA**

V stredu pozývame všetkých mladých na duchovnú obnovu, ktorá začne o 17:15 v čajovni. Pekná katechéza, zaujímavé aktivity, ticho, modlitba, sviatosť zmierenia.

**KRÍŽOVÉ CESTY**

Bratia saleziáni z Kalvárie pozývajú v pôste na krížové cesty a pôstne zamyslenia. Krížové cesty začínajú o 14:30h každú pôstnu nedeľu pri prvej kaplnke v blízkosti amfiteátra. V našom stredisku sa budeme modliť krížové cesty s mladými v piatok o 18:00.

**SLUŽBA V ČAJOVNI**

Nedeľná čajovňa je priestor, kde môžeme budovať rodinnú atmosféru. Chceme pozvať rodiny, ale aj jednotlivcov zapojiť sa do služby v čajovni na 3H v nedeľu po sv. omši o 9:30 h. Pre nováčikov  vysvetlíme čo táto služba obnáša a v začiatkoch vám samozrejme aj radi pomôžeme. Je však žiadúce, aby boli v službe aspoň dvaja, ideálne traja, takže je to vhodné pre rodiny so staršími deťmi. Stačí sa zapísať do zoznamu vzadu na nástenke, prípadne sa ozvať teraz po sv.omši  Oľge a Martinovi Fričovcom, ktorí vám radi pomôžu a odpovedia na všetky otázky. Celé naše spoločenstvo, ktoré aj vďaka čajovni vytvárame, vám ďakuje za vaše ochotné srdce.

**MALÝ FLORBALOVÝ TURNAJ**

V sobotu 15.3. organizujeme v našom stredisku jednodňový Malý florbalový turnaj v 3 kategóriách. Zúčastní sa ho 12 družstiev prevažne z východného Slovenska. Bude sa odohrávať na 2 miestach: telocvičňa Tri hôrky a Handball arena pri ZŠ Bernoláková. Chceli by sme vás poprosiť, ak je to vo vašich možnostiach, o chutné koláče pre organizátorov a dobrovoľníkov. Koláče nám môžete nosiť v piatok alebo v sobotu. Nezabudnite si však podpísať svoj plech, aby sme vám ho potom vedeli vrátiť. Už teraz všetkým zo srdca ďakujeme.

**UPRATOVANIE**

Budúcu sobotu 15.3. 2025 upratujú rodiny Katreničová. Ďakujeme všetkým, ktorí nám takto pomáhate!

**PODPORA**

**2%**

Aj tento rok sa uchádzame o vašu podporu cez 2 %. Týmto svojim darom môžete podporiť mladých, deti a rodiny. Prosíme vás aj o šírenie tejto myšlienky medzi vašimi známymi. Tlačivá nájdete na našej webovej stránke, alebo vytlačené v zakladačoch. Ďakujeme, za vašu podporu.

## **ZBIERKA**

Dnes je zbierka na Charitu, pokladnička je pred oltárom. Budúcu nedeľu bude Zbierka Tretia pre tri na energie strediska. Ďakujeme za vašu podporu.

**MODLITBY**

Do vašich modlitieb zverujeme duchovnú obnovu komunity a duchovnú obnovu mladých, duchovné cvičenia rodín, malý florbalový turnaj na Troch hôrkach a vybíjanú dievčat v Bratislave, chorých a trpiacich, naše spoločenstvo, modlime sa za mier na Ukrajine a Blízkom východe.